Eigreija Católica Bizantina Albanesa

La Eigreija Católica Bizantina Albanesa ye ua eigreija particular sui juris drento de la quemunhon de la Eigreija Católica de rito bizantino. Nun cunfundir cula Eigreija Católica Ítalo-Albanesa.

La Eigreija Católica Bizantina Albanesa ye oureginária dun grupo de albaneses ne l sul de l Épiro que anteriormente éran de la Eigreija Uortodoxa mas que se afiliórun a la jurisdiçon romana an 1701. Essa Eigreija passou por preseguiçones durante la era quemunista, l que afatou sue strutura i fizo-la antrar an declínio. Solamente an 1992 fui possible restabelecer l cuntato oufecial cula Cúria romana, que ls puso sob ls cuidados de l núncio papal an Tirana. Depuis fui nomeado Hil Kabashi para la Admenistraçon Apostólica Bizantina Albanesa. Kabashi chegou a la Albánia an 1998 para ancuntrar quaije 3000 fiéles bizantinos albaneses sin nanhun clero ó paróquia própias.

La admenistraçon apostólica de l Sul de la Albánia ten hoije (2005) 3200 fiéles an 9 paróquias, cun 11 eigreijas, atendidas por 4 sacerdotes diocesanos, 10 sacerdotes regulares, 10 religiosos homes i 97 mulhieres, que admenístran 10 scuolas i 20 ourganizaçones filantrópicas.

Catadorie:Eigreijas ourientales católicas
Catadorie:Religion de la Albánia